Православна вјеронаука

Професор: Дарко Божић

Разред: II-1, 9, 10.

25.3.2021.год.

Васпитни карактер Псалама

Библијска њига која се највише и најчешће употребљава у различитим црквеним богослужењима јесте збирка псалама или тзв. Псалтир. Настанак Псалтира повезује се са царем Давидом.

Псалтир је својеврсни васпитач за Христа, учитељ врлине и истинске вере, образац живота и васпитања душе. Он нам приповеда, поучава нас и пророкује нам, али исто тако показује нам како да се исповедамо, кајемо, молимо, славословимо и благодаримо Богу. Стога је књига псалама кориснија од свих других књига Старог завета, каже свети Василије Велики. То је и разлог због којег су псалми, одевени у умилне и хармоничне тонове црквене музике (да се опет послужимо речима Светог Василија), вековима били не само скелет него и срце богослужења Православне Цркве. Псалми су толико духовно и богословски богати да не постоји ниједно црквено богослужење на којем се, поред осталог, нису певали и псалми. Међутим, развој богослужења и химнографије, превладавање монашког типика у парохијском богослужењу и немоћ пуноће Цркве да проникне у често тешко разумљив богословски и духовни смисао псалама довели су до њиховог маргинализовања и скраћивања, и до тога да се поједини стихови само читају уместо да се певају.

Дејство Псалтира је сасвим непосредно. Нема човека који читајући Псалме не осети да се то говори баш о њему лично решавају загонетке његовог живота, објављују његове тајне и страховања, трзаји, мучења и надања. Нити има друге књиге у свету, која је својом искреношћу и отвореношћу већи утук сваком лицемерству и фарисејству.

Свети Оци источне и западне цркве, веома су ценили Псалтир, и заповедили да се исти чита и јавно и приватно. Још од апостолских дана Псалтир је ушао у употребу као богослужбена књига. Без њега се не свршава ни једно богослужење у православној цркви. Као што је познато, први превод Псалтира на црквенословенски језик извршила су света браћа Кирилo и Методије. Сматра се да постоји око 150 псалама и њихово груписање је представљено на сљедећи начин:

1. молитвено – покајнички псалми
2. псалми захвалности
3. поучни псалми
4. царски псалми